CELEX: 52021PC0441
Language: hu
Date: 2021-08-09
Title: Javaslat A TANÁCS VÉGREHAJTÁSI HATÁROZATA a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról

EURÓPAI BIZOTTSÁG
            Brüsszel, 2021.8.9.
            COM(2021) 441 final
            2021/0252(NLE)
            Javaslat
            A TANÁCS VÉGREHAJTÁSI HATÁROZATA 
            a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról
            
               
         
         
            
               INDOKOLÁS
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv
                  1
                (a továbbiakban: héairányelv) 395. cikkének (1) bekezdése értelmében a Tanács – a Bizottság javaslata alapján – bármelyik tagállamot egyhangúlag felhatalmazhatja arra, hogy az említett irányelvben foglaltaktól eltérő különös intézkedéseket vezessen be az adóbeszedés egyszerűsítésére vagy egyes adócsalások és -kikerülések megelőzésére.
            
            
               Lengyelország a Bizottság által 2021. március 1-jén iktatott levélben felhatalmazást kért arra, hogy 2024. december 31-ig továbbra is alkalmazhassa azt az eltérő intézkedést, amely héamentességet biztosít azon adóalanyok számára, amelyeknek éves árbevétele nem haladja meg a 40 000 EUR nemzeti valutában kifejezett ellenértékét.
            
            
               A héairányelv 395. cikke (2) bekezdésének megfelelően a Bizottság Lengyelország kérelméről 2021. március 25-én kelt levelében tájékoztatta a többi tagállamot, 2021. március 26-án kelt levelében pedig Ciprust. A Bizottság 2021. március 29-én kelt levelében értesítette Lengyelországot arról, hogy a kérelem elbírálásához szükséges valamennyi információval rendelkezik.
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A héairányelv XII. címének 1. fejezete lehetővé teszi a tagállamok számára, hogy a kisvállalkozásokra vonatkozóan különös szabályozásokat alkalmazzanak, így többek között adómentességet nyújtsanak bizonyos éves árbevételt el nem érő adóalanyoknak. Az adómentesség maga után vonja, hogy az adóalanynak nem kell hozzáadottérték-adót felszámítania az értékesítéseire, és következésképpen nem is vonhat le előzetesen felszámított hozzáadottérték-adót.
               
               
                  A héairányelv 287. cikke értelmében az 1978. január 1-jét követően csatlakozó tagállamok adómentességet biztosíthatnak azoknak az adóalanyoknak, amelyek éves árbevétele nem haladja meg az említett rendelkezésben meghatározott összegek nemzeti valutában kifejezett, csatlakozásuk napján érvényes átváltási árfolyamon számított ellenértékét.
               
               
                  A héairányelv 287. cikkének 14. pontja értelmében Lengyelország mentességet biztosíthat azoknak az adóalanyoknak, amelyek éves árbevétele nem haladja meg a 10 000 EUR-s összeg nemzeti valutában kifejezett ellenértékét.
               
               
                  A 2009/790/EK tanácsi határozattal
                     2
                   Lengyelország engedélyt kapott, hogy 2012. december 31-ig héamentességet biztosítson azoknak az adóalanyoknak, amelyek éves árbevétele nem haladja meg a 30 000 EUR-s összeg nemzeti valutában kifejezett, a csatlakozás napján érvényes átváltási árfolyamon számított ellenértékét. Lengyelország ezt az intézkedést két lépésben vezette be a nemzeti adójogba: 2010. január 1-jétől a mentességi küszöböt 100 000 PLN-re, majd 2011. január 1-jétől tovább, 150 000 PLN-re emelte.
               
               
                  A különös intézkedés alkalmazására vonatkozó felhatalmazást előbb a 2012/769/EU tanácsi végrehajtási határozat
                     3
                   2015. december 31-ig, majd az (EU) 2015/1173 tanácsi végrehajtási határozat
                     4
                   2018. december 31-ig meghosszabbította. Az (EU) 2016/2090 tanácsi végrehajtási határozat
                     5
                   a mentességi értékhatárt a 40 000 EUR-s összeg nemzeti valutában kifejezett ellenértékére emelte. Lengyelország ezt az intézkedést 2017. január 1-jén úgy hajtotta végre, hogy 200 000 PLN éves árbevételre emelte a kisvállalkozások héamentességének küszöbértékét. Ez a rendszer jelenleg az (EU) 2018/1919 tanácsi végrehajtási határozat
                     6
                   alapján van hatályban, amely lehetővé teszi Lengyelország számára, hogy 2021. december 31-ig alkalmazza a szóban forgó eltérést.
               
               
                  Az adómentesség 2021 utáni további alkalmazásának engedélyezése azon adóalanyok esetében, amelyek éves árbevétele nem haladja meg a PLN-ben kifejezve 40 000 EUR-nak megfelelő összeget, jelentős egyszerűsítést jelentene a viszonylag kis vállalkozásokat működtető személyek számára. Az e mentesség hatálya alá tartozó adóalanyoknak nem kell felszámítaniuk és befizetniük a héát, nem kell héa-azonosítószámmal rendelkezniük, és nem kell részletes nyilvántartást vezetniük a héaköteles ügyletekről. Ezeknek az egyszerűsítéseknek köszönhetően a kisvállalkozások tulajdonosai több időt és erőforrást fordíthatnak vállalkozásuk fejlesztésére. Az eltérő intézkedés továbbra is önkéntesen választható az adóalanyok számára.
               
               
                  Ezen túlmenően a viszonylag alacsony árbevételű vállalkozásokat működtető adóalanyok esetében a héabehajtás költsége, amely az ezen adóalanyoknak nyújtott adóügyi szolgáltatásokból és az adóbevallásaik ellenőrzéséből ered, a beszedett adó összegéhez képest aránytalanul magas. Ennek megfelelően az adóhivatal – azáltal, hogy a kisvállalkozások tulajdonosai számára héamentességet biztosít – több forrást irányíthat az adócsalás, az adókijátszás és az adókikerülés megelőzésére és leküzdésére, valamint az adófizetői szolgáltatások minőségének és a nagy gazdasági szereplőktől történő héabeszedés hatékonyságának javítására.
               
            
            
               Az intézkedés nem befolyásolja jelentősen a héabevétel teljes összegét vagy a végső fogyasztói szinten beszedett adóbevétel teljes összegét.
            
            
               Az eltérő intézkedés egyszerűsíti a kisvállalkozások kötelezettségeit, és összhangban van az Európai Unió kisvállalkozásokkal kapcsolatos célkitűzéseivel.
            
            
               Indokolt tehát Lengyelországot felhatalmazni arra, hogy 2024. december 31-ig alkalmazhassa az eltérő intézkedést.
            
            
               
            
            
               •Összhang a szabályozási terület jelenlegi rendelkezéseivel
            
            
               
                  Az eltérő intézkedés összhangban van a héairányelvnek a kisvállalkozásokra vonatkozó különös szabályozásról szóló 281–294. cikkét módosító, a héára vonatkozó cselekvési terv
                     7
                   eredményeként elfogadott (EU) 2020/285 irányelv törekvésével, és célja, hogy korszerű, egyszerűsített rendszert hozzon létre a szóban forgó vállalkozások számára. Különösen a héaszabályoknak való megfelelési költségeket, az egyes tagállamok és az EU szintjén jelentkező versenytorzulást, valamint az értékhatár-hatás negatív következményét kívánja csökkenteni, továbbá arra törekszik, hogy megkönnyítse a vállalkozások számára a szabályoknak való megfelelést, az adóhatóságok számára pedig a nyomon követést.
               
            
         
         
            
               
                  A 40 000 EUR-s értékhatár továbbá összhangban van az (EU) 2020/285 irányelvvel, mivel az lehetővé teszi a tagállamok számára, hogy a héamentességhez szükséges éves árbevételi értékhatárt legfeljebb 85 000 EUR-ban (vagy ennek nemzeti valutában kifejezett értékében) állapítsák meg.
               
               
                  Hasonló eltérésekre más tagállamok is engedélyt kaptak, azaz héamentességet biztosíthattak azon adóalanyoknak, amelyek éves árbevétele nem haladja meg a héairányelv 285., illetve 287. cikkében meghatározott értékhatárt. Hollandia
                     8
                   esetében az ily módon engedélyezett értékhatár 25 000 EUR; Olaszország
                     9
                   esetében 30 000 EUR; Belgium
                     10
                   esetében 25 000 EUR, Luxemburg
                     11
                   esetében 35 000 EUR; Lettország
                     12
                   és Észtország
                     13
                   esetében 40 000 EUR; Litvánia
                     14
                   esetében 55 000 EUR; Horvátország
                     15
                   esetében 45 000, Málta
                     16
                   esetében 20 000 EUR; Magyarország
                     17
                   esetében 48 000 EUR; Szlovénia
                     18
                   esetében 50 000 EUR; Románia
                     19
                   esetében pedig 88 500 EUR.
               
               
                  A héairányelvtől való eltéréseket minden esetben időbeli korlátokhoz kell kötni, hogy lehetőség legyen hatásaik értékelésére. Továbbá a különös intézkedés lejárati időpontjának a Lengyelország által kért, 2024. december 31-i dátumban való megállapítása összhangban van a kis- és középvállalkozásokra vonatkozó egyszerűbb héaszabályokról szóló (EU) 2020/285 irányelv követelményeivel. Ez az irányelv ugyanis 2025. január 1-jét írja elő azon időpontként, amelytől kezdődően a tagállamoknak alkalmazniuk kell azokat a nemzeti rendelkezéseket, amelyeket az irányelvnek való megfelelés érdekében kötelesek elfogadni.
               
               
                  A javasolt intézkedés tehát összhangban van a héairányelv rendelkezéseivel.
               
            
            
               •Összhang az Unió egyéb szakpolitikáival
            
            
               
                  A Bizottság mindig is hangsúlyozta, hogy a kisvállalkozások esetében egyszerűbb szabályozásra van szükség. E tekintetben a Bizottság 2020 márciusában elfogadta a „Kkv-stratégia a fenntartható és digitális Európáért” című közleményt
                     20
                  , amelyben elkötelezte magát amellett, hogy folytatja a kkv-k terheinek csökkentésére irányuló munkát. A kkv-k szabályozási terheinek csökkentésére irányuló célkitűzés e stratégia egyik pillére. A szóban forgó különleges intézkedés az adószabályok tekintetében összhangban van ezekkel a célkitűzésekkel. Összhangban van továbbá a helyreállítási stratégiát támogató igazságos és egyszerű adózásra irányuló, 2020. évi cselekvési tervvel
                     21
                  , amely elismeri, hogy az adószabályoknak való megfelelés költségei továbbra is magasak az EU-ban, és hogy ezek a költségek jellemzően lényegesen magasabbak a kisebb vállalkozások esetében, mint a nagyvállalatok esetében.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               A héairányelv 395. cikke.
            
            
               •Szubszidiaritás (nem kizárólagos hatáskör esetén) 
            
            
               
                  A héairányelvnek a javaslat alapját képező rendelkezésére tekintettel a javaslat az Európai Unió kizárólagos hatáskörébe esik, ezért a szubszidiaritás elve nem alkalmazandó.
               
            
            
               •Arányosság
            
            
               A határozat felhatalmazást ad egy tagállam számára, annak saját kérelme alapján, kötelezettséget tehát nem keletkeztet.
            
            
               Tekintve az eltérés korlátozott hatályát, a különös intézkedés arányban áll a kitűzött céllal, vagyis az adóbehajtásnak a kis adóalanyok és az adóhatóság szempontjából történő egyszerűsítésével.
            
            
               •A jogi aktus típusának megválasztása
            
            
               
                  A javasolt aktus tanácsi végrehajtási határozat.
               
               
                  A héairányelv 395. cikke szerint a héára vonatkozó közös szabályoktól kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. Azért is a tanácsi végrehajtási határozat a legmegfelelőbb eszköz, mert az egy-egy tagállamnak is címezhető.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Az érdekelt felekkel folytatott konzultációk
            
            
               
                  Nem került sor konzultációra érdekelt felekkel. A javaslat Lengyelország kérelmén alapul, és kizárólag ezt a tagállamot érinti.
               
            
         
         
            
               •Hatásvizsgálat
            
            
               
                  Az adóalanyok számára a héamentesség lehetőségét biztosító éves árbevételi küszöbérték alkalmazásáról szóló tanácsi végrehajtási határozatra irányuló javaslat meghosszabbítja azon egyszerűsítési intézkedés hatályát, amely a legfeljebb 40 000 EUR éves árbevétellel rendelkező vállalkozások esetében számos héakötelezettséget megszüntet. 
               
               
                  Az értékhatárt meg nem haladó árbevétellel rendelkező adóalanyoknak nem kell majd héa-azonosítószámmal rendelkezniük, ezért az intézkedés következményeként csökkenni fognak az adminisztratív terheik, mivel nem kell sem héanyilvántartásokat vezetniük, sem héabevallást benyújtaniuk. Az adóhatóságok munkaterhei is csökkenni fognak. Ez várhatóan kedvező hatást fog gyakorolni a Lengyelországban jelenleg héa-azonosítószámmal rendelkező adóalanyok adminisztratív terheinek csökkentésére, és később az adóhatóság terheit is mérsékelni fogja. 
               
            
            
               Lengyelország szerint 2019. december 31-én 4 014 354 vállalat (a kizárólag egyéni mezőgazdasági üzemeket működtető természetes személyeket nem számítva) volt bejegyezve a nemzeti hivatalos cégnyilvántartásba (REGON). Lengyelország akkori népessége 38 382 576 fő volt.
            
            
               Azoknak a vállalatoknak a száma, amelyek úgy nyilatkoztak, hogy olyan vállalkozást működtetnek, amelynek várható létszáma akár kilenc főt is elérhet, 3 853 900 volt. Ez az összes vállalat 96 %-át teszi ki. Az adatok egyértelműen megerősítik, hogy a mikrovállalkozások túlsúlyban vannak Lengyelországban. 
            
            
               Amennyiben valamennyi jogosult adóalany igénybe venné ezt az önkéntes mentességet, akkor a 2006/112/EK irányelv 284b. cikkében előírt, PNL-ben kifejezve 10 000 EUR-nak megfelelő, megemelt mentességi küszöb 40 000 EUR-nak megfelelő összegre való emelése további alkalmazásának becsült éves hatása körülbelül 1,6 milliárd PLN-t tenne ki, ami az állami költségvetésből származó 2019. évi héabevétel körülbelül 0,9 %-ának felelne meg. Szeretnénk kiemelni, hogy Lengyelország több mint 10 éve alkalmazza a magasabb mentességi küszöböt – 2017. január 1-jétől 40 000 EUR-nak megfelelő PLN összegben (200 000 PLN).
            
            
               A 2019-re vonatkozó adatok szerint a héamentesség mintegy 300 694 olyan adóalanyra vonatkozna, amelyek árbevétele 10 000 EUR és 40 000 EUR közé esik. A hatás elhanyagolható.
            
            
               
                   
               
            
            
               •Alapjogok
            
            
               
                  A javaslatnak nincs semmilyen hatása az alapvető jogok védelmére. 
               
            
            
               4.KÖLTSÉGVETÉSI VONZATOK
            
            
               A hozzáadottérték-adóból származó saját források beszedésének végleges egységes rendszeréről szóló 1553/89/EGK, Euratom rendelet módosításáról szóló, 2021. április 30-i (EU, Euratom) 2021/769 tanácsi rendelet
                  22
                hatálybalépését követően Lengyelország a 2021-es pénzügyi évtől kezdődően nem végez kompenzációs számítást a héa sajátforrás-bevallás tekintetében.
            
            
               2021/0252 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  23
                és különösen annak 395. cikke (1) bekezdésének első albekezdésére,
            
            
               tekintettel az Európai Bizottság javaslatára,
            
         
         
            
               mivel:
            
            
               (1)A 2006/112/EK irányelv 287. cikkének 14. pontja értelmében Lengyelország a hozzáadottérték-adó (héa) alóli mentességet biztosíthat azoknak az adóalanyoknak, amelyek éves árbevétele nem haladja meg 10 000 EUR nemzeti valutában kifejezett, a csatlakozás napján érvényes átváltási árfolyamon számított ellenértékét.
            
            
               (2)A 2009/790/EK tanácsi határozat
                  24
                felhatalmazta Lengyelországot arra, hogy a 2006/112/EK irányelv 287. cikkétől eltérő intézkedés (a továbbiakban: eltérő intézkedés) bevezetésével héamentességet biztosíthasson azon adóalanyoknak, amelyek éves árbevétele nem haladja meg a 40 000 EUR-s összeg nemzeti valutában kifejezett ellenértékét.
            
            
               (3)Az (EU) 2018/1919 tanácsi végrehajtási határozattal
                  25
                Lengyelország felhatalmazást kapott arra, hogy 2021. december 31-ig vagy a 2006/112/EK irányelv 281–294. cikkében foglalt rendelkezéseket módosító irányelv hatálybalépésének napjáig – amennyiben ez utóbbi időpont a korábbi – továbbra is alkalmazza az eltérő intézkedést.
            
            
               (4)2021. március 1-jei levelében Lengyelország kérelmet nyújtott be a Bizottsághoz, arra kérve felhatalmazást, hogy 2024. december 31-ig továbbra is alkalmazhassa azt az eltérő intézkedést, amely héamentességet biztosít azon adóalanyok számára, amelyeknek éves árbevétele nem haladja meg a 40 000 EUR nemzeti valutában kifejezett ellenértékét.
            
            
               (5)A 2006/112/EK irányelv 395. cikke (2) bekezdésének megfelelően a Bizottság Lengyelország kérelméről 2021. március 25-én kelt levelében tájékoztatta – Ciprus kivételével – az összes tagállamot, 2021. március 26-án kelt levelében pedig Ciprust. A Bizottság 2021. március 29-én kelt levelében értesítette Lengyelországot arról, hogy a kérelem elbírálásához szükséges valamennyi információval rendelkezik.
            
            
               (6)Az eltérő intézkedés összhangban áll a „Gondolkozz előbb kicsiben!” Európai kisvállalkozói intézkedéscsomag: „Small Business Act” című bizottsági közlemény
                  26
                célkitűzéseivel.
            
            
               (7)A Lengyelország által nyújtott információk alapján az eltérő intézkedésnek csupán elhanyagolható hatása lesz Lengyelország végső fogyasztói szinten beszedett adóbevételének teljes összegére. Az adóalanyoknak továbbra is lehetőségük lesz arra, hogy az általános héaszabályozást válasszák. 
            
            
               (8)A hozzáadottérték-adóból származó saját források beszedésének végleges egységes rendszeréről szóló 1553/89/EGK, Euratom rendelet módosításáról szóló, 2021. április 30-i (EU, Euratom) 2021/769 tanácsi rendelet
                  27
                hatálybalépését követően Lengyelország a 2021-es pénzügyi évtől kezdődően nem végez kompenzációs számítást a héa sajátforrás-bevallás tekintetében.
            
            
               (9)Tekintettel arra, hogy az eltérő intézkedés kedvező hatást gyakorolhat a kisvállalkozások adminisztratív terheinek és költségeinek csökkentésére, Lengyelországot fel kell hatalmazni az eltérő intézkedés további időszakra történő alkalmazására. 
            
            
               (10)Az (EU) 2020/285 tanácsi irányelv
                  28
                módosította a 2006/112/EK irányelv 281–294. cikkét a kisvállalkozásokra vonatkozó különös szabályozás tekintetében, és a kisvállalkozások tekintetében új szabályokat állapított meg, köztük a tagállami felső határt 85 000 EUR-ban vagy annak nemzeti valutában kifejezett ellenértékében határozta meg.
            
            
               (11)Az eltérő intézkedés alkalmazására való felhatalmazás hatályát időben korlátozni kell. Olyan időbeli hatályt kell megállapítani, amely lehetővé teszi az értékhatár hatékonyságának és megfelelőségének értékelését. Ezenkívül az (EU) 2020/285 irányelv értelmében a tagállamoknak 2024. december 31-ig el kell fogadniuk és ki kell hirdetniük azokat a törvényi, rendeleti és közigazgatási rendelkezéseket, amelyek szükségesek ahhoz, hogy az említett irányelv 1. cikkének megfeleljenek, és ezeket a rendelkezéseket 2025. január 1-jétől alkalmazniuk kell. Indokolt tehát Lengyelországot felhatalmazni arra, hogy 2024. december 31-ig alkalmazhassa az eltérő intézkedést.
            
            
               (12)A 2009/790/EK határozatot ezért ennek megfelelően módosítani kell, 
            
            
            
               ELFOGADTA EZT A HATÁROZATOT: 
            
            
               1. cikk
            
            
               A 2009/790/EK határozat 2. cikkének helyébe a következő szöveg lép:
            
            
               „2. cikk
            
            
               Ezt a határozatot 2010. január 1-jétől 2024. december 31-ig kell alkalmazni.” 
            
            
         
         
            
               2. cikk
            
            
               E határozat címzettje a Lengyel Köztársaság.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 347., 2006.12.11., 1. o.
               
               
                  
                     (2)
                  
                        A Tanács határozata (2009. október 20.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról (HL L 283., 2009.10.30., 53. o.).
               
               
                  
                     (3)
                  
                        A Tanács végrehajtási határozata (2012. december 4.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 338., 2012.12.12., 27. o.).
               
               
                  
                     (4)
                  
                        A Tanács (EU) 2015/1173 végrehajtási határozata (2015. július 14.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 189., 2015.7.17., 36. o.).
               
               
                  
                     (5)
                  
                        A Tanács (EU) 2016/2090 végrehajtási határozata (2016. november 21.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 324., 2016.11.30., 7. o.).
               
               
                  
                     (6)
                  
                        A Tanács (EU) 2018/1919 végrehajtási határozata (2018. december 4.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 311., 2018.12.7., 32. o.).
               
               
                  
                     (7)
                  
                        A Bizottság közleménye az Európai Parlamentnek, a Tanácsnak és az Európai Gazdasági és Szociális Bizottságnak egy, a héára vonatkozó cselekvési tervről – Úton egy egységes uniós héaövezet felé – új döntések szükségeltetnek, COM(2016)148 final.
               
               
                  
                     (8)
                  
                        A Tanács (EU) 2018/1904 végrehajtási határozata (2018. december 4.) Hollandiának a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére történő felhatalmazásáról (HL L 310., 2018.12.6., 25. o.).
               
               
                  
                     (9)
                  
                        A Tanács (EU) 2016/1988 végrehajtási határozata (2016. november 8.) az Olasz Köztársaságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés alkalmazásának folytatására történő felhatalmazásáról szóló 2013/678/EU végrehajtási határozat módosításáról (HL L 306., 2016.11.15., 11. o.).
               
               
                  
                     (10)
                  
                        A Tanács (EU) 2018/2077 végrehajtási határozata (2018. december 20.) a Belga Királyságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére történő felhatalmazásáról szóló 2013/53/EU végrehajtási határozat módosításáról (HL L 331., 2018.12.28., 222. o.).
               
               
                  
                     (11)
                  
                        A Tanács (EU) 2019/2210 végrehajtási határozata (2019. december 19.) Luxemburgnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére való felhatalmazásáról szóló 2013/677/EU végrehajtási határozat módosításáról (HL L 332., 2019.12.23., 155. o.).
               
               
                  
                     (12)
                  
                        A Tanács (EU) 2020/1261 végrehajtási határozata (2020. szeptember 4.) a Lett Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról szóló (EU) 2017/2408 végrehajtási határozat módosításáról (HL L 296., 2020.9.10., 4. o.).
               
               
                  
                     (13)
                  
                        A Tanács (EU) 2021/358 végrehajtási határozata (2021. február 22.) az Észt Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról szóló (EU) 2017/563 végrehajtási határozat módosításáról (HL L 69., 2021.2.26., 4. o.).
               
               
                  
                     (14)
                  
                        A Tanács (EU) 2021/86 végrehajtási határozata (2021. január 22.) a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazásának a Litván Köztársaság számára történő engedélyezéséről (HL L 30., 2021.1.28., 2. o.).
               
               
                  
                     (15)
                  
                        A Tanács (EU) 2020/1661 végrehajtási határozata (2020. november 3.) a Horvát Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló (EU) 2017/1768 végrehajtási határozat módosításáról (HL L 374., 2020.11.10., 4. o.).
               
               
                  
                     (16)
                  
                        A Tanács (EU) 2021/753 végrehajtási határozata (2021. május 6.) Máltának a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról és az (EU) 2018/279 végrehajtási határozat hatályon kívül helyezéséről (HL L 163., 2021.5.10., 1. o.).
               
               
                  
                     (17)
                  
                        A Tanács (EU) 2018/1490 végrehajtási határozata (2018. október 2.) Magyarországnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról (HL L 252., 2018.10.8., 38. o.).
               
               
                  
                     (18)
                  
                        A Tanács (EU) 2018/1700 végrehajtási határozata (2018. november 6.) a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló 2013/54/EU végrehajtási határozat módosításáról (HL L 285., 2018.11.13., 78. o.).
               
               
                  
                     (19)
                  
                        A Tanács (EU) 2020/1260 végrehajtási határozata (2020. szeptember 4.) a Romániának a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról szóló (EU) 2017/1855 végrehajtási határozat módosításáról (HL L 296., 2020.9.10., 1. o.).
               
               
                  
                     (20)
                  
                        COM(2020) 103 final.
               
               
                  
                     (21)
                  
                        COM(2020) 312 final.
               
               
                  
                     (22)
                  
                        A Tanács (EU, Euratom) 2021/769 rendelete (2021. április 30.) a hozzáadottérték-adóból származó saját források beszedésének végleges egységes rendszeréről szóló 1553/89/EGK, Euratom rendelet módosításáról (HL L 165., 2021.5.11., 9. o.).
               
               
                  
                     (23)
                  
                        HL L 347., 2006.12.11., 1. o.
               
               
                  
                     (24)
                  
                        A Tanács 2009/790/EK határozata (2009. október 20.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról (HL L 283., 2009.10.30., 53. o.).
               
               
                  
                     (25)
                  
                        A Tanács (EU) 2018/1919 végrehajtási határozata (2018. december 4.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 311., 2018.12.7., 32. o.).
               
               
                  
                     (26)
                  
                        A Bizottság Közleménye a Tanácsnak, az Európai Parlamentnek, az Európai Gazdasági és Szociális Bizottságnak és a Régiók Bizottságának – „Gondolkozz előbb kicsiben!” Európai kisvállalkozói intézkedéscsomag: „Small Business Act”, Brüsszel, 2008.6.25., COM(2008)394 végleges. 
               
               
                  
                     (27)
                  
                        A Tanács (EU, Euratom) 2021/769 rendelete (2021. április 30.) a hozzáadottérték-adóból származó saját források beszedésének végleges egységes rendszeréről szóló 1553/89/EGK, Euratom rendelet módosításáról (HL L 165., 2021.5.11., 9. o.).
               
               
                  
                     (28)
                  
                        A Tanács (EU) 2020/285 irányelve (2020. február 18.) a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról és a 904/2010/EU rendeletnek a kisvállalkozásokra vonatkozó különös szabályozás megfelelő alkalmazásának nyomon követését célzó közigazgatási együttműködés és információcsere tekintetében történő módosításáról (HL L 62., 2020.3.2., 13. o.).